Преподаватели от водещи висши учебни заведения от Русия – на визита в ЧСУ „Юрий Гагарин“ – Kamchia Corporation
Home Uncategorized Преподаватели от водещи висши учебни заведения от Русия – на визита в ЧСУ „Юрий Гагарин“
Преподаватели от водещи висши учебни заведения от Русия – участници в Проекта по създаване на ресурсни центрове, пристигнаха на официална визита в Комплекс „Камчия“ и Частно средно училище ,,Юрий Гагарин“.
Днес всички те се заловиха за работа: проведе се работна среща с директора на училището – Снежина Иванова и зам.-директора по учебната дейност – Теодора Димова; изнесен бе урок по биология от Елена Шапетко /Алтайски Държавен Университет/ и бе проведена интерактивна игра по енергетика от Артеьом Ванин/Национален изследователски университет/, с асистенцията на Олга Прончева /МФТИ/ и Максим Келлер /СПбПУ/.
Всички преподаватели посетиха и участваха в открит урок по руски език на тема „Рожденият ден на компютърната мишка”. Почетните гости останаха впечатлени от уникалния Авиокосмически център с Планетариум и беседата, която космонавта-изследовател на Република България и ръководител на центъра – Красимир Стоянов, изнесе.
Учителите от Училището на бъдещето и преподавателите от Русия успяха да обменят опит, идеи и да поговорят за перспективите на проекта. Гостите бяха очаровани от нашите ученици заради тяхната откритост, позитивно настроение и готовността им да получат нови знания.
Утре уроците по Проекта ще продължат и много интересни изненади очакват нашите Гагаринци!
Учители от руски висши учебни заведения преподават в ЧСУ "Юрий Гагарин"